B. Traven

B. Traven fuit nomen pseudonymum scriptoris cuiusdam, sub hoc nomine a lectoribus per totum fere mundum dilecti, origine incerto, Mexicum habitantis. Saepe de pauperibus Mexici scripsit, saepe pro anarchistis, saepe contra divites et capitalistas. Opera B. Traven primo Theodisce scripta sunt inter annos 1925 et 1940, mox in multas linguas versa, et postea Anglice refecta. Mythistoria titulo Der Schatz der Sierra Madre, anno 1927 Theodisce edita, anno 1935 Anglice recensa, notissima fuit quia ab Iohanne Huston in pelliculam "The Treasure of the Sierra Madre" anno 1948 conversa est, protagonista Humphrey Bogart.

B. Traven est unum e serie nominum falsorum vel pseudonymorum quibus, ut creditur, idem homo identitatem suam celavit; adduntur nomina Ret Marut (histrio Germanicus inter annos 1907 et 1915, scriptor anarchista annis 1918-1921, ultimo supplicio anno 1922 damnatus), Traven Torsvan (qui ab anno 1925 Mexicum habitavit tabernamque interdum tenebat) et Hal Croves. Iste anno 1947 se a rationibus auctoris B. Traven agere praetendit, anno 1957 translatorem Rosam Helenam Luján in matrimonium duxit et usque ad annum 1969 vixit. Sed de origine omnium harum personarum -- Marut, Torsvan, Croves, Traven -- nihil satis constat. Vidua Croves maritum suum Chicagi die 3 Maii 1890 natum esse proclamavit et nomen Traven Torsvan Croves habuisse, sed documenta talis nativitatis minime exstant. 

Diurnarius Gulielmus Wyatt anno 1979 se repperisse nuntiavit originem vel identitatem veram B. Traven; natum esse sub nomine Otto Maximilianus Feige die 23 Februarii 1882 in urbe Suebusia (eo tempore Germanica, hodie Polonica) et a fratre et sorore se discessisse anno circiter 1905; qui picturam Hal Croves ut imaginem fratris longe amissi recognoverunt. Nonnulli hanc hypothesin dubitant; alia autem melior nondum reperitur.

 Opera 
 1925 Der Wobbly
 1926 Das Totenschiff
 1927 Der Schatz der Sierra Madre
 1928 Land des Frühlings
 1928 Der Busch
 1929 Die Brücke im Dschungel
 1929 Die weiße Rose
 1930 Der Karren
 1931 Regierung
 1933 Der Marsch ins Reich der Caoba
 1936 Die Troza
 1936 Die Rebellion der Gehenkten
 1936 Sonnen-Schöpfung
 1940 Ein General kommt aus dem Dschungel
 1950 Macario
 1954 Der Banditendoktor
 1958 Der dritte Gast
 1960 Aslan Norval

 Nexus externi 
 Textus interretiales 
 Opera B. Traven apud Internet Archive
 Versiones fabulae "Macario"

 De scriptis et identitate B. Traven 
 B. Traven. A Mystery Solved, pellicula anni 1969 de identitate scriptoris
 B. Traven - Hommage an einen deutschen Anarchisten apud archive.org
 De B. Traven apud Books and Writers
 De B. Traven apud Anarchist Encyclopedia
 Vita B. Traven illustrata apud libcom.org
 "His Widow Reveals Much Of Who B. Traven Really Was" in The New York Times (25 Iun. 1990) p. C13
 "B. Traven's Identity Revisited" opus a Tapio Helen scriptum
 Situs B. Traven 
 Archivium et expositio de B. Traven apud Bibliothecam Riverside Universitatis Californiensis

 Bibliographia 
 Michael L. Baumann, Mr. Traven, I Presume? ISBN 978-1-58500-141-5
 Donald O. Chankin, Anonymity and Death: The Fiction of B.Traven ISBN 978-0-271-01190-5
 Karl S. Guthke, B. Traven. Biografie eines Rätsels. Büchergilde Gutenberg, Frankfurt am Main 1987, ISBN 3-7632-3268-0; editio 2a: Diogenes Verlag, Zürich 1998, ISBN 3-257-21922-9
 Richard E. Mezo, A Study of B. Traven's Fiction: The Journey to Solipaz ISBN 0-7734-9838-9
 Roy Pateman, The Man Nobody Knows: The Life and Legacy of B. Traven ISBN 978-0-7618-2973-7
 Jonah Raskin, My search for B. Traven, ISBN 978-0-416-00741-1
 Ernst Schürer et P. Jenkins, B. Traven: Life and Work ISBN 978-0-271-00382-5
 Judy Stone, The Mystery of B. Traven ISBN 978-0-595-19729-3
 Jörg Thunecke (ed.), B. Traven the Writer / Der Schriftsteller B. Traven, Edition Refugium: Nottingham 2003, ISBN 0-9542612-0-8, ISBN 0-9506476-5-9, ISBN 978-0-9506476-5-4
 Will Wyatt, The Man Who Was B. Traven ISBN 978-0-224-01720-6

Categoria:Scriptores Mexici
Categoria:Auctores Theodisci
Categoria:Auctores Anglici
Categoria:Scriptores mythistoriarum
Categoria:Scriptores pseudonymi
Categoria:Anarchistae
Categoria:Mortui 1969
Categoria:Nati saeculo 19